บอดี้สแลม ไลฟ์ อิน คราม

โซดาช้าง พรีเซนท์ส บอดี้สแลม ไลฟ์ อิน คราม บาย แอร์เอเชีย () เป็นคอนเสิร์ตลำดับที่ 5 ของบอดี้สแลม เพื่อเปิดการโปรโมทอัลบั้ม คราม จัดการแสดงเมื่อวันที่ 27 พฤศจิกายน พ.ศ. 2553 ณ ราชมังคลากีฬาสถาน ศูนย์กีฬาหัวหมาก โดยมีผู้เข้าชมประมาณ 65,000 คน

 การจำหน่ายบัตร 
บัตรของคอนเสิร์ต โซดาช้าง พรีเซนท์ส บอดี้สแลม ไลฟ์ อิน คราม บาย แอร์เอเชีย นั้นได้เปิดให้จองบัตรในวันที่ 25 กันยายน พ.ศ. 2553 สำหรับผู้ที่เป็นสมาชิกของ จีเอ็มเอ็มไลฟ์ โดยให้จองเพียงบางส่วน (ยกเว้นบัตรโซนวีไอพี ที่เปิดให้จองทั้งหมด) และมีเวลาจำกัดในการเปิดให้จอง ต่อมาในเดือนตุลาคม ไทยทิคเก็ตเมเจอร์ จึงได้เปิดจองอย่างเต็มรูปแบบ โดยบัตรนั้นขายหมดภายใน 7 สัปดาห์บอดี้สแลม LIVE IN คราม บัตรหมดแล้ว ทีมงานหวั่น บัตรผีว่อนหน้างาน

 งานสร้าง 
ในช่วงสุดท้ายของคอนเสิร์ต O2 One บอดี้สแลมได้ประกาศว่าพวกเขาจะมีคอนเสิร์ตใหญ่ ครั้งใหม่ที่ราชมังคลากีฬาสถาน โดยทางค่ายได้ใช้ Social Network ในการประชาสัมพันธ์เรื่องการจัดคอนเสิร์ตครั้งนี้

ถัดมาไม่นาน ตูน (นักร้องนำ) เกิดอาการป่วยกะทันหัน ในคืนวันที่ 31 สิงหาคม พ.ศ. 2553 โดยต้องพัก 1 เดือน อย่างไรก็ตาม ต่อมาในงานแถลงข่าว ตูนได้บอกว่า เขาหายป่วยทันแน่นอน และยังได้กล่าวไว้อีกว่า  "คอนเสิร์ตนี้จะ เป็นไฮไลท์อีกครั้งในชีวิต เหมือนเป็นการเดินทางครั้งนึงที่เราอยากเจอกับแฟนเพลงในสถานที่ที่มัน ตื่นเต้นขึ้น ยิ่งใหญ่ขึ้น"

โดยบริษัทที่ทางทีมงานเลือกใช้ดูแลระบบแสง สี เสียงก็คือบริษัท MediaVision โดยใช้ระบบ Full Digital Recording เก็บเสียง เวทีมีขนาดประมาณ ความสูงกว่า 20 เมตร และมีความกว้างกว่า 120 เมตร

ส่วนการประชาสัมพันธ์ ทางวงได้เผยแพร่คลิปการนับถอยเพื่อเข้าสู่คอนเสิร์ต โดยวิดีโอแสดงถึงการทำเวที การซ้อม ชีวิตประจำวัน ของสมาชิกในวง ความยาวแต่ละคลิปประมาณ 1 นาที และ สปอนเซอร์มีการ Warp ลายเครื่องบินแบบพิเศษให้

 ลำดับเพลง

 ช่วงการแสดง 
 แสงสุดท้าย
 ให้รักคุ้มครอง
 Bodyslam
 คนที่ถูกรัก
 ขอบคุณน้ำตา
 ความซื่อสัตย์
 ห้ามใจ
 โทน
 ท่านผู้ชม
 หวั่นไหว
 ทางกลับบ้าน
 เปราะบาง
 เงา
 ปล่อย
 งมงาย
 ปลายทาง
 ยิ่งรู้ยิ่งไม่เข้าใจ
 แค่หลับตา
 Sticker feat. อุ๋ย บุดด้าเบลส & ฟักกลิ้ง ฮีโร่ 
 คนมีตังค์
 คิดฮอด feat. ศิริพร อำไพพงษ์
 คราม
 ยาพิษ

 Encore 
 อย่างน้อย feat. กบและอ็อฟ Big Ass
 เล่นของสูง feat. Big Ass
 คนไม่เอาถ่าน feat. Big Ass
 ความรัก
 อกหัก
 ความเชื่อ

 สิ่งสืบเนื่อง 
ได้มีการเปิดจอง ดีวีดี บันทึกการแสดงสดในวันที่ 4 มีนาคม พ.ศ. 2554 ทางไทยทิคเก็ตเมเจอร์ และวางจัดจำหน่าย ดีวีดีคอนเสิร์ต เริ่มจัดส่งแก่ผู้ที่สั่งจองในวันที่ 30 เมษายน พ.ศ. 2554

 อ้างอิง 

หมวดหมู่:คอนเสิร์ตในประเทศไทย
หมวดหมู่:บอดี้สแลม
หมวดหมู่:คอนเสิร์ตในปี พ.ศ. 2553
หมวดหมู่:กรุงเทพมหานครในปี พ.ศ. 2553
หมวดหมู่:จีเอ็มเอ็ม มิวสิค